Agreement between Gerald, 9th earl of Kildare and the Mac Rannalls (AD 1530)
Maílín Ó Mael Chonaire
Is h-e so cunnrad & deintiur ata etir
Geroid Mac Gearailt, Iarla Cill Dara, &
Mag Radnaill
.i. Fedlim mac
Concobhair mic
Murchadha &
Mael Ruadnaidh mac
Eoghain mic
Uilliam &
Ír mac Briain
mic Uaithne &
Semas mac Mael
Ruadnaidh mic
Fergail, do ced & do toil a
ceile & maithe Cloinni Maileaclainn go
h-imlan .i. scilling asan
cartun ina fuil cin ag h-Ua
Ruairc & ac Mag
Radnaill don Iarla
gacha bliadhna & a íc gacha
samna, do cinn a cosanta ina coraid ar gach aen da m-biad
fa cumachtaib in Iarla. Slana De & minna na
h-eclaise ar Mag Radnaill & ar
na dainibh maithi-sin fa comall don Iarla. Geallad & firinne an
Iarla ris sin do comall
doib-sen. Is iat na fiadna do bi do lathair in
cunnarta-sin .i. in t-Iarla fein
& Uilliam
Bailis & Semas
Boais &
Uilliam Diuid
& Concobar
mac Culruaidh. Na daine maithe
adubramar remainn do echtaigh
in cunnradh-sin & Mailin Og mac
Mailin h-I Mail Conaire
do sgribh h-e ina fiadhnuse fein in cuiced la do mí
Nouimber a Magh Nuadat. IN
t-ochtmad cinc
Hannri fa ri Sacsan in inbaid-sin, anno
domini m. ccccc. xxx. Ni
roibe séla ag Mag Radhnaill
& do ordaigh sé séla
Coláisde Muigh Nuadadh ar in
deinntiur-so. Trí marc do pein ag in Iarla ar in duine ara m-biaid fiacha
bacfas gell don maer
.i. Conchobar mac
Culruaid. A leth-sin ag Mag
Radhnaill & ag na dainib maithi
do-rinne in cunnradh-sa & a leth eli ag in Iarla.